| **Valdis Dombrovskis** |
| --- |
|  |
| Gimė | 1971 m. rugpjūčio 5 d. (51 metai)Rygoje |
|  |
| Veikla | Latvijos ekonomistas, politinis veikėjas, buvęs Latvijos ministras pirmininkas (2009-2014 m.) |
| Pareigos | Europos Komisijos vicepirmininkas, euro reikalų ir socialinio dialogo komisaras |
| Partija | 2001 m. Naujasis laikas, 2011 m. Vienybė |
|  |
|  **Vikiteka** | Valdis Dombrovskis |
| Parašas |
|  |

**Valdis Dombrovskis** (g. 1971 m. rugpjūčio 5 d. Rygoje) – Latvijos ekonomistas, politinis veikėjas, buvęs Latvijos ministras pirmininkas (2009–2013 m.). 

Europos Komisijos vicepirmininkas bei euro reikalų ir socialinio dialogo komisaras (nuo 2014 m. lapkričio 1 d.).

Biografija
----------

1993 m. baigė Latvijos universiteto Fizikos ir matematikos fakultetą, fizikos bakalauras. 1995 m. Rygos technologijos universitetas suteikė technikos ir ekonomikos mokslų bakalauro laipsnį. 1996 m. Latvijos universiteto fizikos mokslų magistras. 2005-2007 m. studijavo Rygos technologijos universiteto Inžinerinės ekonomikos fakultete, muitų ir mokesčių administravimo magistras.

1991-1993 m. Latvijos universiteto kietųjų kūnų fizikos instituto laborantas, 1993–1995 m. Latvijos universiteto puslaidininkių fizikos katedros laborantas, 1995–1996 m. Vokietijos Mainco universiteto fizikos instituto laborantas, 1997-1998 m. Latvijos universiteto kietųjų kūnų fizikos instituto mokslo darbuotojas, 1998 m. JAV Merilendo universiteto Elektrotechnikos fakulteto laborantas, 1998-1999 m. Latvijos banko Pinigų politikos skyriaus makroekonominės analizės specialistas, 1999-2001 m. vyresnysis ekonomistas, 2001-2002 m. vyriausiasis ekonomistas.

2002-2004 m. partijos Jaunais laiks (Naujas laikas) valdybos narys. 2002–2004 m. Latvijos Seimo aštuntosios kadencijos narys, Latvijos finansų ministras, 2004-2006 m. Latvijos ekonomikos ministro patarėjas. 2003-2004 m. stebėtojas Europos Parlamente, nuo 2004 m. Europos Parlamento narys, Biudžeto komiteto narys, Europos liaudies partijos (krikščionių demokratų) ir Europos demokratų frakcijos biuro narys.

Prasidėjus finansinei krizei, 2009 m. vasario 26 d. paskirtas Latvijos ministru pirmininku, suformavo koalicinę vyriausybę, kurioje dalyvavo penkios politinės partijos: Jaunais laiks, Piliečių sąjunga, Tautos partija, Žaliųjų ir valstiečių sąjunga bei sąjūdis Tėvynei ir Laisvei/LNNK.

Po neeilinių Seimo rinkimų, 2010 m. lapkričio mėn. V.Dombrovskis suformavo naują koalicinę vyriausybę.

Po „Maxima" parduotuvės Rygoje stogo griūties, 2013 m. gruodžio 27 d. atsistatydino iš ministro pirmininko pareigų.

Nuo 2014 m. lapkričio 1 d. - Europos Komisijos pirmininko Jean-Claude Junckerio pavaduotojas, euro reikalų bei socialinio dialogo komisaras.

Šaltiniai
---------

1. ↑  Valdis Dombrovskis
2. ↑

  



| Politinis postas
 |
| --- |
| Prieš tai:**Andris Piebalgas** | **Latvijos atstovas Europos Komisijoje** nuo 2014 m. lapkričio 1 d. | Po to:**-** |
| Prieš tai:**Jyrki Katainenas(ekonomikos ir monetarinės politikos komisaras)** | **Europos Komisijos euro reikalų ir socialinio dialogo komisaras** nuo 2014 m. lapkričio 1 d. | Po to:**-** |
| Prieš tai:**Ivars Godmanis** | **Latvijos Respublikos ministras pirmininkas**2009 m. kovo 12 d. - 2014 m. sausio 22 d. | Po to:**Laimdota Straujuma** |
| Prieš tai:**Gundars Berzinš** | **Latvijos finansų ministras**2002 m. lapkričio 7 d. - 2004 m. kovo 9 d. | Po to:**Oskar Spurdzinš** |

|  |  |  |  |
| --- | --- | --- | --- |
| 

| Ž • A • REuropos Sąjunga Von der Leyen Komisija (2019–2024) |
| --- |
|  |
| 
Josep Borrell • Thierry Breton • Helena Dalli • Valdis Dombrovskis • Elisa Ferreira • Mariya Gabriel • Paolo Gentiloni • Johannes Hahn • Phil Hogan • Ylva Johansson • Věra Jourová • Stella Kyriakidou • Janez Lenarčič • Didier Reynders • Margaritis Schinas • Nicolas Schmit • Kadri Simson • Virginijus Sinkevičius • Maroš Šefčovič • Dubravka Šuica • Frans Timmermans • Jutta Urpilainen • Adina-Ioana Vălean • Olivér Várhelyi • Margrethe Vestager • Ursula von der Leyen • Janusz Wojciechowski |

 |